CELEX: 32004R0862
Language: sl
Date: 2004-04-29 00:00:00
Title: Uredba Sveta (ES) št. 862/2004 z dne 29. aprila 2004 o prilagoditvi Uredbe (ES) št. 2888/2000 Evropskega parlamenta in Sveta na področju prometa zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške

Pomembno pravno obvestilo

|

32004R0862

Uradni list L 161 , 30/04/2004 str. 0035 - 0043

		Uredba Sveta (ES) št. 862/2004z dne 29. aprila 2004o prilagoditvi Uredbe (ES) št. 2888/2000 Evropskega parlamenta in Sveta na področju prometa zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in SlovaškeSVET EVROPSKE UNIJE JE -ob upoštevanju Pogodbe o ustanovitvi Evropske skupnosti,ob upoštevanju Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji [1] (v nadaljnjem besedilu "Pogodba o pristopu") ter zlasti člena 2(3) Pogodbe,ob upoštevanju Akta o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike ter prilagoditvah pogodb, na katerih temelji Evropska unija [2] (v nadaljnjem besedilu "Akt o pristopu"), ter zlasti člena 57(1) Akta,ob upoštevanju predloga Komisije,ob upoštevanju naslednjega:(1) Za nekatere pravne akte, ki ostanejo veljavni po 1. maju 2004 in jih je treba zaradi pristopa prilagoditi, v Aktu o pristopu niso bile predvidene potrebne prilagoditve ali pa so bile predvidene, vendar so potrebne druge prilagoditve. Vse te prilagoditve morajo biti sprejete pred pristopom, da ob njem začnejo veljati.(2) Na podlagi člena 57(2) Akta o pristopu mora takšne prilagoditve sprejeti Svet v vseh tistih primerih, ko je Svet sprejel izvirni akt sam ali skupaj z Evropskim parlamentom.(3) Zato je temu primerno treba spremeniti Uredbo (ES) št. 2888/2000 Evropskega parlamenta in Sveta z dne 18. decembra 2000 o razdelitvi dovolilnic za težka tovorna vozila, ki vozijo po Švici [3] -SPREJEL NASLEDNJO UREDBO:Člen 1Priloge k Uredbi (ES) št. 2888/2000 se nadomestijo z besedilom, navedenim v Prilogi.Člen 2Ta uredba začne veljati z dnem začetka veljavnosti Pogodbe o pristopu.Ta uredba je v celoti zavezujoča in se neposredno uporablja v vseh državah članicah.V Luxembourgu, 29. aprila 2004Za SvetPredsednikM. McDowell[1] UL L 236, 23.9.2003, str. 17.[2] UL L 236, 23.9.2003, str. 33.[3] UL L 336, 30.12.2000, str. 9.--------------------------------------------------PRILOGA"PRILOGA IRazdelitveni ključ za dodeljevanje dovolilnic za "polno težo"Komisija dodeljuje državam članicam dovolilnice za "polno težo" po naslednjem razdelitvenem ključu:Država članica | % |Belgija | 6,9 |Danska | 1,4 |Nemčija | 25 |Grčija | 0,9 |Španija | 2 |Francija | 15 |Irska | 0,85 |Italija | 24 |Luksemburg | 1,45 |Nizozemska | 8,9 |Avstrija | 8 |Portugalska | 0,7 |Finska | 0,8 |Švedska | 0,75 |Združeno kraljestvo | 3,35 |Skupaj | 100 |Skupno število dovolilnic, razdeljenih za leti 2001 in 2002, znaša 300000, za leti 2003 in 2004 pa 400000.Za obdobje od 1. januarja 2004 do 31. decembra 2004 Komisija dodeli državam članicam dodatnih 10000 dovolilnic za "polno težo" po naslednjem razdelitvenem ključu:Država članica | Število dovolilnic |Češka | 3164 |Estonija | 440 |Ciper | 66 |Latvija | 132 |Litva | 308 |Madžarska | 1934 |Malta | 352 |Poljska | 2109 |Slovenija | 1055 |Slovaška | 440 |Skupaj | 10000 |PRILOGA IIRazdelitveni ključ za dodeljevanje "praznih" dovolilnicKomisija dodeljuje državam članicam "prazne" dovolilnice po naslednjem razdelitvenem ključu:Država članica | 2001 do 2004 |Belgija | 14067 |Danska | 1310 |Nemčija | 50612 |Grčija | 5285 |Španija | 1500 |Francija | 16126 |Irska | 220 |Italija | 93012 |Luksemburg | 3130 |Nizozemska | 21517 |Avstrija | 2183 |Portugalska | 192 |Finska | 867 |Švedska | 381 |Združeno kraljestvo | 9598 |Skupaj | 220000 |Za obdobje od 1. januarja 2004 do 31. decembra 2004 Komisija dodeli državam članicam dodatnih 5500"praznih" dovolilnic po naslednjem razdelitvenem ključu:Država članica | Število dovolilnic |Češka | 1741 |Estonija | 242 |Ciper | 36 |Latvija | 73 |Litva | 169 |Madžarska | 1064 |Malta | 193 |Poljska | 1160 |Slovenija | 580 |Slovaška | 242 |Skupaj | 5500 |PRILOGA IIIMetodologija za določitev dodeljevanja dovolilnicDodeljevanje dovolilnic, določeno v prilogah I in II, bo opravljeno po naslednji metodologiji:1. Države članice EU-15Dovolilnice za "polno težo"Na začetku bo vsaka država članica prejela 1500 dovolilnic.Nato bodo preostale dovolilnice dodeljene v enakih delih na podlagi meril v zvezi z dvostranskim in tranzitnim prometom.Ta rezultat bo nekoliko prilagojen zaradi upoštevanja posebnega zemljepisnega položaja nekaterih držav članic.Dvostranski prometDodeljevanje bo opravljeno na podlagi deležev vsake države članice v dvostranskem prometu v Švico in iz nje.Tranzitni prometDodeljevanje bo opravljeno na podlagi deležev težkih tovornih vozil, registriranih v zadevi državi članici, pri skupnem številu preusmerjenih kilometrov v čezalpskem cestnem prometu sever-jug in jug-sever kot rezultat sedanje omejitve mase v Švici.Preusmerjena kilometrina bo izračunana kot razlika med dejansko razdaljo čezalpskih voženj in najkrajšo razdaljo skozi Švico. Kilometrina skozi Švico bo prilagojena z dodatkom 60 kilometrov zaradi upoštevanja zamud na meji in razmer v cestnem prometu.Tistim državam članicam, ki bi z zgoraj navedeno metodo izračunavanja dobile manj kakor 200 dovolilnic, bo dodeljenih 200 dovolilnic."Prazne" dovolilnice"Prazne" dovolilnice bodo dodeljene na podlagi deležev vozil, ki so registrirana v državah članicah in katerih skupna masa znaša med 7,5 in 28 tonami, v tranzitnem prometu teh vozil skozi Švico.2. Nove države članiceDovolilnice za "polno težo"Države članice, ki so sklenile dvostranske sporazume s Švico (Češka, Estonija, Latvija, Litva, Madžarska, Poljska in Slovenija), bodo prejele najmanj enako število dovolilnic, kakor bi ga prejele na podlagi dvostranskih sporazumov za obdobje od 1. maja 2004 do 31. decembra 2004, če bi ti sporazumi ostali veljavni v letu 2004.Cipru, Malti in Slovaški se dodelijo dovolilnice na podlagi njihovih deležev prometa v Švico in iz nje, pa tudi v tranzitu skozi Švico v letu 2002.Preostale razpoložljive dovolilnice za deset novih držav članic bodo razdeljene sorazmerno."Prazne" dovolilniceKer bo Skupnost prejela 5500 "praznih" dovolilnic, kar znaša 55 % od števila dovolilnic za "polno težo", se bodo "prazne" dovolilnice dodeljevale v tem razmerju."--------------------------------------------------